дифтерия
информация за заболяването дифтерия
дифтерия, или дифтерит, е заболяване на горните дихателни пътища, характеризиращо се с възпалено гърло, слаба треска, и псевдомембрана (налеп) върху сливиците, фаринкса и/или носа. при леките форми на дифтерията може да има само кожни прояви. причинител е corynebacterium diphtheriae, аеробна грам-положителна бактерия. дифтерията е силно заразна болест. разпространява се при пряк физически контакт или по въздушно-капков път. до xx век е била широко разпространена, но след това е почти ликвидирана в развитите държави.

информация за ваксината срещу дифтерия
ваксината срещу дифтерия е част от многокомпонентните ваксини, включени в задължителния имунизационен календар на българия. дифтерийният токсоид е една от най-безопасните ваксини. тежките нежелани реакции са рядкост и не са описани алергични реакции, свързвани с дифтерийната компонента.
повече за състава на многокомпонентната ваксина, част от която е ваксината срещу дифтерия, можете да прочетете тук.